Lolland-Falsters Stifts-Tidende, 1843-11-23
Almeenaands Opvækkelse og Styrkning, som jeg nys nævnede, mener jeg dog maa være vort Hovedøiemed, ligesom det ikke er at miskjende, at de Mænd, fra hvem Tanken om og Forslaget til en saadan Forening er udgaaet, have været ledede af Jver for at virke noget for det almindelige Bedste. Ja det er en glædelig bemærkning, at rundt omkring i Landet vaagner meer og meer Sandsen for Almeenvellet, løsrive sig efterhaanden Flere og Flere fra den sneverhjertede Egoisme, der kun tænker paa sig Selv og sit Eget. Vi ere dog komne saavidt, at idetmindste de Dygtigere i Samfundet tænke paa, at de have et Fædre land og at de selv maae og kunne virke til det Vel, men endnu sove Mange, Mange ligge i Dvale Mange ere endnu beherskede af en Trægheds, Ligegyldig heds, lav Egenkjærligheds Aand; Man har bagvasket vort kjære Falster, tilligemed det med os nærforbundne Lolland, som om vi vare et uroligt, halvveis oprørst Folk (jeg troer denne Bagvaskelse fik sin Oprindelse af at Mange bleve begeistrede af at høre Lehmanns begeistrende Tale og Nogle vovede at give ham en Gulddaase) men hvem der kjender Falstringerne skal ikke med Sandhed kunne paasige dem, at de ere et uroligt Folk; jeg troer Pluraliteten er altfor rolig, og behøver endnu at vækkes af Slummeren, og vi Alle kunne behøve at styrkes. Den nye Communal=Indretning har virket og vil virke heldigt hertil; men vor Landboeforening vil kunne virke med, og maaskee virke mere: her vil kunne dannes dygtige Sogneforstandere, der ikke ville sidde i Sogneraadet som Stokkemænd. Det har derfor været mig og flere Fædrelandsvenner glædeligt at see, at saamange, og vel for en stor Deel de mere oplyste og brave Bønder, træde ind i Foreningen, og det har været mig glædeligt at see den Jver og Deeltagelse, disse have viist i den eneste Sag, vi hidtil have forhandlet. Det er Alt, hvad jeg har ventet; og om jeg end havde ønsket, der ikke havde viist sig saa megen Eensidighed, at de mere umodne og uantagelige Forslag ikke havde faaet Majoriteten for sig, at jeg og den liden Minoritet, der gjorde fælleds Sag med mig, kunde havt mere Jndflydelse paa Mængden, saa har det hverken forundret eller bedrøvet mig. Kundevi vel vente, at vore Bønder allerede nu skulle Alle være modtagelige for alle Fornuftgrunde. Men vore Sammenkomster have allerede viist, at Aanden og Jveren er vakt. Jeg har seet Fleerlallet med spændt Opmærksomhed følge Forhandlingerne og jeg troer at Mange med Begjærlighed hige efter bedre Oplysning og Belærelse. Udfaldet af en saadan Forhandling, som den, der er ført, er i Grunden ligegyldig: Vi ere ikke Lovgivere, vi have ingen Autoritet: Amtsraadet, Stænderne, Collegierne, hvilkensomhelst Autoritet, kunne agte paa vore Forslag, og lade det være, efter eget Behag. Og det er kun forsaavidt det, vi foreslaae, er grundet i Sandhed og Retfærdighed, og har Fornuften paa sin Side, at vi kunne vente, der skal agtes paa vore Jndstillinger. Tillad derfor, høistærede Hr. Stænderdeputeret Sidenius, at jeg henvender den Opfordring til Dem, ikke at unddrage Foreningen Deres Virksomhed! Vi have Dem allerede meget at takke, for Deres Veiledning til at give Forhandlingerne en nogenlunde parlamentarisk Form; og vi have Dem at takke for, at De hidtil har støttet det i Tal svagere Parti, og De vil sikkert kunne dele den Overbeviisning med mig, at vi ikke have talet ganske forgiæves. Og jeg tillader mig at henvende den Opfordring til de mange dannede, oplyste og indsigtsfulde Mænd paa Falster, der ikke ringeagte Bondestanden, ikke lade haant om det Kald, der lyder til den mere oplyste Mand, at være den mindre Oplystes Fører og Leder, at de ville række os Haanden, der ogsaa paa denne Maade søge at virke noget Godt, at de ville komme vore Brødre af Bondestanden imøde, der ligesom kalde os til at gavne sig ved Oplysning og Veiledning og meddele dem den Aandsføde, de kjendelig vise, at de have Trang til og Attraae efter. (Jeg blev endnu ikke færdig med hvad jeg havde at sige, men jeg tør for denne Gang ikke byde Stiftstidenden mere.) Ønslev d. 22de Novbr. 1843. C. F. Hansen.